בינטורונג

בִּינְטוּרוֹנְג (שם מדעי: Arctictis binturong) הוא יונק שוכן עצים ממשפחת הגחניים. באנגלית הוא מכונה Bear-Cat ("חתול-דוב") למרות שהוא אינו חתול ואינו דוב. מאפיינים הבינטורונג בעל פרווה חומה-שחורה ומשקל של עד 20 ק"ג. אורכו כולל זנבו נע בין 120 ועד 180 ס"מ, כאשר זנבו באורך של 65 עד 90 ס"מ. זנבו משמש כזרוע נוספת המסייעת במעבר בין הענפים וכן משמש כמעצור כאשר הבינטורונג יורד מהעץ וראשו כלפי מטה. בזמן מנוחה על ענפי העצים הוא נח על בטנו כאשר רגליו שמוטות מצידי הענף אך אוחז אחיזה חזקה מאוד עם הזנב. טפריו משמשים אותו בטיפוס על עצים ובהליכה יציבה על אזורים גסים ומחוספסים. כריות רגליו עוזרות לו בריצתו על העצים, אך על הקרקע הוא נע חשוף רגל בדומה לדב. הבינטורונג אוכל מזון מהחי, כמו ביצים וחרקים, ופירות, כגון אננס, קיווי וענבים. הבינטורונג מצוי בצמרות העצים ביערות הגשם של בנגלדש, הפיליפינים, בהוטן, מיאנמר, מלזיה, תאילנד, סין, הודו, נפאל ווייטנאם וגם בסומטרה ובורנאו. גלריה קישורים חיצוניים בינטורונג, באתר אנציקלופדיה בריטניקה (באנגלית) בינטורונג, באתר ITIS (באנגלית) בינטורונג, באתר המרכז הלאומי למידע ביוטכנולוגי (באנגלית) בינטורונג, באתר Animal Diversity Web (באנגלית) בינטורונג, באתר האנציקלופדיה של החיים (באנגלית) בינטורונג, באתר GBIF (באנגלית) בינטורונג, באתר Xeno-canto (באנגלית) בינטורונג, באתר iNaturalist (באנגלית) הערות שוליים